OpenLLM-France/wikimedia huggingface dataset:
# Bhuvaneka Bahu VI

Bhuvenaka Bahu VI fou rei de Kotte (1472-1480). El seu nom original era Sapumal Kumara i era fill (adoptiu) de Parakramabahu VI; sota aquest va conquerir el regne de Jaffna i fou nomenat virrei de la regió nord.
Fou un fervent budista i va fer un nou recipient per la Dent Sagrada que li va costar 7000 massa (moneda local de valor incert) a més d'altres ofrenes; va distribuir també moltes almoines i es va dedicar al seu poble i a la religió.
La pau fou alterada en el seu regnat per un cap del korale (districte) de Pasdun de nom Siriwardene Patty Raja que es va revoltar aliat a un altre cap de nom Cooroogama. La rebel·lió fou ràpidament sufocada pel germà del rei Ambulugala Kumara i els dos líders Patty Kajah i Cooroogama, junt amb molts dels seus seguidors, foren fet presoners i portats a la capital, Kotte, on van suplicar al rei el perdó de la seva vida acceptant ser condemnats a presó perpètua; el rei no solament els va perdonar la vida sinó que els va deixar lliures al cap d'un temps (abans del final del seu regnat)
En aquest regnat va viure el poeta Weedagama (així anomenat pel seu poble de naixement al korale Rygara) que era un monjo molt il·lustrat i pietós; entre les seves obres esta el Budugunalankara, on dibuixa una figura correcte de Buda i del budisme, el Lorvedasanyrahaya, una obra amb màximes de un caràcter moral, religiós i prudent, i el Tisarasandese, una epístola poètica força llarga.
Tenia un fill adoptiu que a la seva mort el va succeir amb el nom de Pandita Parakrama Bahu (o Parakramabahu VII).

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Riu Petxenga

El Petxenga (en rus Печенга) és un riu de l'oblast de Murmansk, Rússia situat a la Península de Kola. El Districte de Petxenga i la ciutat de Petxenga es diuen així per aquest riu. Aquest riu desemboca a la Badia de Petxenga del Mar de Barents.
Aquest riu fa 110 km de llargada i la seva conca és de 1.680 km², el seu cabal és de 73 m3 per segon. Neix al llac Mometjauri a 134 m d'altitud. Els seus afluents principals són el Namajoki i el Petit Petxenga.
El riu està molt contaminat per metalls pesants per la mineria que es fa a la seva conca de drenatge.

## Referències

* ↑ GIWA regional assessment 11, Barents Sea
* ↑ «State of the Environment in the Norwegian, Finnish and Russian Border Area». Arxivat de l'original el 2011-05-20. [Consulta: 1r octubre 2011].
# Voznessénovka (Calmúquia)

* Per a altres significats, vegeu «Voznessénovka».
Voznessénovka (en rus: Вознесеновка) és un poble de Calmúquia, a Rússia, segons el cens del 2012 tenia 2.371 habitants. Pertany al districte municipal de Tróitskoie.

## Referències

* ↑ «Калмыцкие топонимы Астраханской области — автореферат и диссертация по филологии.». Arxivat de l'original el 2014-10-09.
* ↑ «Карты Генштаба L-38 (А) 1:100000. Республика Калмыкия и Ростовская область.». Arxivat de l'original el 2015-02-04.
* ↑ Бага-Чоносовское сельское муниципальное образование (История)
# Richfield (Kansas)

Richfield és una població dels Estats Units a l'estat de Kansas. Segons el cens del 2000 tenia 48 habitants.

## Demografia

Segons el cens del 2000, Richfield tenia 48 habitants, 25 habitatges, i 14 famílies. La densitat de població era de 18,5 habitants/km².
Dels 25 habitatges en un 20,0% hi vivien nens de menys de 18 anys, en un 52,0% hi vivien parelles casades, en un 4,0% dones solteres, i en un 44,0% no eren unitats familiars. En el 40,0% dels habitatges hi vivien persones soles el 28,0% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,92 i el nombre mitjà de persones que vivien en cada família era de 2,57.
Per edats la població es repartia de la següent manera: un 16,7% tenia menys de 18 anys, un 4,2% entre 18 i 24, un 22,9% entre 25 i 44, un 33,3% de 45 a 60 i un 22,9% 65 anys o més.
L'edat mediana era de 52 anys. Per cada 100 dones de 18 o més anys hi havia 81,8 homes.
La renda mediana per habitatge era de 37.813 $ i la renda mediana per família de 42.500 $. Els homes tenien una renda mediana de 33.750 $ mentre que les dones 12.083 $. La renda per capita de la població era de 16.974 $. Cap de les famílies i el 10,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Richfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Richfield». American Fact Finder. Oficina del Cens dels Estats Units, 12-01-2010.
# Boophis goudotii

Boophis goudotii és una espècie de granota de la família dels mantèl·lids endèmica de Madagascar.

## Referències

* Fordham et al (2006). Boophis goudotii. Llista Vermella de la UICN, Unió Internacional per a la Conservació de la Natura, 2006. Consultat el 4 gener 2008 (en anglès). (anglès)
# Ulua aurochs

Ulua aurochs és un peix teleosti de la família dels caràngids i de l'ordre dels perciformes.

## Morfologia

Pot arribar als 50 cm de llargària total.

## Distribució geogràfica

Es troba a les costes centrals del Pacífic occidental: sud de Nova Guinea, Mar d'Arafura i nord-oest d'Austràlia.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Bernat VIII de Comenge

Bernat VIII de Comenge-Torena (1285-1336) vas ser comte de Comenge i vescomte de Torena. Va succeir al seu pare, Bernat VII, a la sobirania de Comenge el 1312, i el 1335 el va succir el seu fill Joan que va morir el 1339, amb quatre anys d'edat. Bernat VIII era fill de Bernat VII de Comenge i de Laura de Montfort.
Per evitar que la sobirania del comtat de Comenge recaigués a la casa d'Aragó, ja que l'hereva legal era Cecília de Comenge, comtessa d'Urgell i vescomtessa de Torena, germana de Joan I de Comenge, (Cecilia estava casada amb Jaume I d'Urgell), els estats de Comenge van ser heretats per l'oncle de Cecília, Pere Ramon I de Comenge.

## Núpcies i descendència

Bernat VIII de Comenge es va casar en les primeres núpcies amb la seva cosina Puella d´Armagnac, filla de Gerard II, comte d´Armagnac i de Fesensac, i Marta de Bearn. Després d'enviudar, es va tornar a casar amb Margarida de Torena, filla de Ramon VII, vescomte de Turena. Es va casar per tercera vegada amb Marta de l'Isla Jordan, filla de Bernat IV, senyor de l'Isla Jordan i Margarida de Foix.
Bernat VIII va tenir de la seva tercera dona els fills següents:
* Joan de Comenge (1336-1339).
* Cecília de Comenge (-1384). Casada el 1336 amb l'infant Jaume d'Aragó, comte d'Urgell. Fill d'Alfons III, Rei d'Aragó, i de Teresa, comtessa d'Urgell.
* Margarida de Comenge (-1349).
* Joana de Comenge, casada el 1350 amb el seu cosí-germà Pere Ramon II de Comenge. Aquest matrimoni va ser de conveniència per evitar que els Estats Sobirans de Comenge caiguessin en mans estrangeres.
* Elionor de Comenge (-1397). Casada el 17 de novembre de 1349 amb Guillem Roger, comte de Beaufort. Nebot del papa Climent VI.
* Marta de Comenge, monja.
* Beatriu de Comenge, monja.

## Referències

* 1 2 3 «Bernard VIII de Comminges» (en anglès). genealogics.org. [Consulta: 3 gener 2023].
* ↑ Higounet, 1984, p. 158.
* ↑ «Cecília, de Comenge». Diccionari Biogràfic de Dones. [Consulta: 4 gener 2023].
* ↑ «Comtes et vicomtes de Turenne» (en francès). Foundation for Medieval Genealogy. [Consulta: 3 gener 2023].
* ↑ «Cecile de Comminges» (en anglès). Foundation for Medieval Genealogy. [Consulta: 3 gener 2023].

## Bibliografia

* Higounet, Charles. Le Comté de Comminges : De ses origines à son annexion à la Couronne (en francès). 2a (1a edició del 1949). Sent Gaudenç: L'Adret, 1984. ISBN 2-904458-05-0.
# Robledillo de Gata

Robledillo de Gata és un municipi de la província de Càceres, a la comunitat autònoma d'Extremadura (Espanya).

## Demografia

Evolució demogràfica :
| 2001 | 2002 | 2003 | 2004 | 2005 | 2006 |
| 170 | 164 | 161 | 154 | 141 | 136 |
# Voznessenski

«Voznessenski» té aquests significats:
* Voznessenski (Irkutsk), localitat de l'óblast d'Irkutsk, a Rússia
* Voznessenski (Stàvropol), localitat del krai de Stàvropol, a Rússia
# Richfield (Carolina del Nord)

Richfield és una població dels Estats Units a l'estat de Carolina del Nord. Segons el cens del 2000 tenia 515 habitants.

## Demografia

Segons el cens del 2000, Richfield tenia 515 habitants, 197 habitatges i 144 famílies. La densitat de població era de 95,6 habitants per km².
Dels 197 habitatges en un 34% hi vivien nens de menys de 18 anys, en un 56,9% hi vivien parelles casades, en un 12,2% dones solteres, i en un 26,9% no eren unitats familiars. En el 23,9% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,13.
Per edats la població es repartia de la següent manera: un 27,4% tenia menys de 18 anys, un 6,4% entre 18 i 24, un 29,7% entre 25 i 44, un 25,6% de 45 a 60 i un 10,9% 65 anys o més.
L'edat mediana era de 36 anys. Per cada 100 dones de 18 o més anys hi havia 102,2 homes.
La renda mediana per habitatge era de 40.083 $ i la renda mediana per família de 41.442 $. Els homes tenien una renda mediana de 26.420 $ mentre que les dones 23.542 $. La renda per capita de la població era de 15.334 $. Entorn del 4,7% de les famílies i el 5,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Richfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Richfield». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Black Rock

* Per a altres significats, vegeu «Black Rock (Arkansas)».
Black Rock —Tsézhįįh Deezlį́ en navaho — és una concentració de població designada pel cens dels Estats Units a l'estat de Nou Mèxic. Segons el cens del 2000 tenia 1.252 habitants.

## Demografia

Segons el cens del 2000, Black Rock tenia 1.252 habitants, 319 habitatges, i 283 famílies. La densitat de població era de 286 habitants per km².
Dels 319 habitatges en un 62,1% hi vivien nens de menys de 18 anys, en un 45,1% hi vivien parelles casades, en un 35,4% dones solteres, i en un 11% no eren unitats familiars. En el 9,7% dels habitatges hi vivien persones soles el 0,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,88 i el nombre mitjà de persones que vivien en cada família era de 4,06.
Per edats la població es repartia de la següent manera: un 44,3% tenia menys de 18 anys, un 8,1% entre 18 i 24, un 33,8% entre 25 i 44, un 10,9% de 45 a 60 i un 2,9% 65 anys o més.
L'edat mediana era de 22 anys. Per cada 100 dones de 18 o més anys hi havia 81 homes.
La renda mediana per habitatge era de 16.442 $ i la renda mediana per família de 14.950 $. Els homes tenien una renda mediana de 17.105 $ mentre que les dones 16.563 $. La renda per capita de la població era de 6.952$. Aproximadament el 57,2% de les famílies i el 61,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Black Rock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Black Rock». American Fact Finder. Oficina del Cens dels Estats Units, 12-01-2010.
# Estació de Tetuan

Mapa Metro Línia 2 :
Tetuan és una estació de la L2 del Metro de Barcelona situada sota la Gran Via de les Corts Catalanes al districte de l'Eixample de Barcelona i es va inaugurar el 1995 com a part del primer tram de la L2 entre Sant Antoni i Sagrada Família.
Metro de Barcelona :
| Procedència/Destinació | < | Línia | > | Procedència/Destinació |
| Paral·lel | Passeig de Gràcia | | Monumental | Badalona Pompeu Fabra |

## Accessos

* Passeig de Sant Joan - Carrer Diputació
* Passeig de Sant Joan - Carrer Casp

## Vegeu també

* Línia 2 del metro de Barcelona
* Metro de Barcelona
* Xarxa ferroviària de Catalunya
# Ulugh Beg II

Ulugh Beg II o Ulugh Beg Mirza ibn Abu Saïd fou un príncep timúrida que va governar a Kabul i el Zabulistan. El seu pare Abu-Saïd li va concedir el govern el 1561 succeint a Karatshar.
En el seu període els lodis van estendre la seva influència pel país. Vers 1495 es va revoltar el seu fill Miran Shah Mirza, amb suport dels hazares, però va fracassar; es va refugiar amb els hazares però va acabar expulsat per aquestos pels "seus actes inmoderats" i va aparèixer al govern de Khusraw Shah a Kunduz; aquest el va enviar a governar Barman, amb Sayyid Qasim per ajudar-lo.
Ulugh Beg II va regnar a Kabul del 1461 al 1501 i a la seva mort el seu fill Abd al-Razzak Mirza era encara un infant, el que deixava un buit de poder; el governador de Kandahar (govern que li havia concedit Husayn Baykara d'Herat a finals del segle XV) l'arghúnida Muhammad Mukim Dhu l-Nun Beg Arghun es va casar amb una filla d'Ulugh Beg, i va assolir de fet el poder fins a l'octubre de 1504 quan la ciutat fou conquerida per Baber obligant a Mukim a retirar-se a Kandahar.

## Referències

* Kabul 1501-1504
# Lluita als Jocs Olímpics d'Estiu de 1928 - lluita lliure masculina pes ploma

Lluita als Jocs Olímpics d'Estiu de 1928 :
| Lluita grecoromana |||
| Pes gall | homes |
| Pes ploma | homes |
| Pes lleuger | homes |
| Pes mitjà | homes |
| Pes semipesant | homes |
| Pes pesant | homes |
| Lluita lliure |||
| Pes gall | homes |
| Pes ploma | homes |
| Pes lleuger | homes |
| Pes wèlter | homes |
| Pes mitjà | homes |
| Pes semipesant | homes |
| Pes pesant | homes |
| < 1924 1932 > |||
La prova del pes ploma de lluita lliure fou una de les set de lluita lliure que es disputaren als Jocs Olímpics d'Estiu d'Amsterdam de 1928. Com la resta de proves de lluita sols hi podien participar homes. Els lluitadors que participaven en aquesta categoria podien pesar fins a 61 quilograms. La competició es disputà al Krachtsportgebouw entre el 30 de juliol i l'1 d'agost i hi van prendre part 9 esportistes, en representació de 9 països.

## Medallistes

| Or | Plata | Bronze |
| Allie Morrison (USA) | Kustaa Pihlajamäki (FIN) | Hans Minder (SUI) |

## Resultats

La competició es va desenvolupar amb eliminació directa.
Fonts: Resultats oficials;Wudarski

## Quadre
### Torneig principal

| Vuitens de final | Vuitens de final | Vuitens de final | Quarts de final | Quarts de final | Semifinals | Semifinals | Final | Final |
| 1 | Harold Angus (GBR) | W |
| 16 | Eduard Pütsep (EST) | L |
| 16 | Eduard Pütsep (EST) | L | Harold Angus (GBR) | L |
| | | | Daniel MacDonald (CAN) | W |
| 8 | | | Daniel MacDonald (CAN) | W |
| 9 | | | | |
| 9 | | | | | Daniel MacDonald (CAN) | L |
| | | | | | Hans Minder (SUI) | W |
| 5 | | | | | Hans Minder (SUI) | W |
| 12 | | | | | | |
| 12 | | | Hans Minder (SUI) | W | | |
| | | | Arthur Nord (NOR) | L | | |
| 4 | | | Arthur Nord (NOR) | L | | |
| 13 | | | | | | |
| 13 | | | | | | | Hans Minder (SUI) | L |
| | | | | | | | Allie Morrison (USA) | W |
| 6 | | | | | | | Allie Morrison (USA) | W |
| 11 | | | | | | |
| 11 | | | Allie Morrison (USA) | W | | |
| | | | Pierre Bressinck (BEL) | L | | |
| 3 | | | Pierre Bressinck (BEL) | L | | |
| 14 | | | | | | |
| 14 | | | | | Allie Morrison (USA) | W |
| | | | | | Kustaa Pihlajamäki (FIN) | L |
| 7 | | | | | Kustaa Pihlajamäki (FIN) | L |
| 10 | | | | |
| 10 | | | Kustaa Pihlajamäki (FIN) | W |
| | | | René Rottenfluc (FRA) | L |
| 2 | | | René Rottenfluc (FRA) | L |
| 15 | | |

### Torneig per la segona posició

| Semifinals | Semifinals | Final | Final |
| Hans Minder (SUI) | W |
| Petrus Bressinck (BEL) | L |
| | | Hans Minder (SUI) | L |
| | | K.Pihlajamäki (FIN) | W |

### Torneig per la tercera posició

| Final | Final |
| Hans Minder (SUI) | W |
| R.Rottenfluc (FRA) | L |

## Referències

* 1 2 «1928 Summer Olympics official report».
* ↑ «Olympedia – Featherweight, Freestyle (≤61 kilograms), Men». [Consulta: 24 agost 2024].
* ↑ «Wrestling at the 1928 Amsterdam Summer Games: Men's Featherweight, Freestyle». Sports Reference. Arxivat de l'original el 18 April 2020. [Consulta: 14 febrer 2019].
* ↑ «Wyniki Igrzysk Olimpijskich».
# Bernat VI d'Armanyac

Bernat VI, nascut cap a 1270 i mort el 1319, comte d'Armanyac (amb Fesenzac) (1285-1319), fou el fill de Guerau VI d'Armanyac, vescomte de Fesenzaguet i comte d'Armanyac amb Fezensac, i de Mata de Bearn.

## Biografia

Es va casar en primeres noces amb Isabel d'Albret (vers 1275, † 1 de desembre de 1294), filla de Bernat Ezi IV, senyor d'Albret i Joana de Lusignan. Per aquest matrimoni, Bernat VI va portar el títol de senyor d'Albret entre els anys 1280 i 1294.
En 1291, va fundar el municipi de La Bastida d'Armanhac.
El 1298, es va casar en segones noces amb Cecília de Rodés (1278 † 1313), filla i hereva d'Enric II, comte de Rodés i vescomte de Carlat i Creyssel, i de la seva segona esposa, Mascarona de Comenge.
Bernat VI va servir lleialment als reis de França en el transcurs de les seves guerres. El 1302 va combatre a Itàlia sota ordres de Carles I de Valois. Després va participar en totes les campanyes portades a terme a Flandes per Felip IV de França i després pel seu fill Lluís X de França (el 1303, 1304, 1313 i 1315). Va servir llavors al capdavant de destacaments importants de l'exèrcit reial. Va contribuir sobretot a la victòria de Mons-en-Puelle el 18 d'agost de 1304, amb quatre-cents homes d'armes i mil sergents a peu. El seu valor i la seva fidelitat foren tals que fou cridat a formar part del consell 'estret' (restringit), creat el 1316 per Felip V de França. Aquesta activitat militar fou molt onerosa i va ajudar a empobrir a Bernat VI: el 1313 es va veure obligat a manllevar 2500 florins d'or per a les exèquies de la seva esposa.
Després de la mort del vescomte de Bearn, el seu avi, sostingué una llarga guerra contra el comte de Foix en resposta a la controvèrsia sobre el testament del seu ancestre. Un testament estava fet a favor del comte de Foix però Bernat sostenia que era fals. Un decret de 1293 va ordenar un duel entre els dos pretendents, però va ser impedit pel rei. Aquest conflicte degenera en una guerra larvada entre les cases d'Armanyac i de Foix, que es va desenvolupar durant la quasi totalitat del segle xiv.
Els fill de Bernat VI, tots nascuts del segon matrimoni, foren:
* Joan I (1305 † 1373), comte d'Armanyac, de Fesenzac i de Rodés.
* Mata († 1364), casada el 1321 amb Bernat Ezi V, senyor d'Albret.
* Isabel, senyora de Beras.
Certs historiadors afegeixen a Francesca de Fesenzac (1298 - ?), esposa de Pere Ramon I (vers 1295 † 1341), Comte de Comenge.
El seu fill natural, Joan, bastard d'Armanyac, dit "de la Guerra", va participar en les guerres a Gascunya. Fou capturat per la gent del rei, sent alliberat després d'haver promès ser fidel i lleial al rei. Deixa les armes, abraça l'estat eclesiàstic, i fou patriarca d'Alexandria, tenint després l'administració del bisbat de Rodés, el 1376.

## Notes i referències

* ↑ Inventari de l'església de Notre-Dame, base Mérimée
# Riera de la Vidaleta

La riera de la Vidaleta és una riera dels termes d'Almoster i de Reus, al Baix Camp. Se la coneix amb aquest nom a Reus i a Castellvell del Camp. A Almoster, la part que transcorre pel seu terme s''anomena Barranc de Picarany.
Comença al Sol Senyor, a prop del Mas del Víctor. Corre per la part occidental del terme. El recorregut és el propi d'un barranc mentre és dins del terme d'Almoster. Aproximadament on el travessa la carretera, sota la urbanització Castellmoster, es va transformant en riera i primer fa de límit entre els termes d'Almoster i Castellvell i després entra dins del de Reus.
Passa prop de la urbanització el Pinar on hi desemboca la Riera del Roquís i canvia de nom pel de Riera de la Beurada. Després passa prop de la urbanització de Sant Joan i dels Xalets Quintana que li queden a la dreta. Passat Reus, sota la carretera de Tarragona, es barreja amb la Riera del Molinet. Conflueix amb la riera de la Quadra (allí anomenada del pi de Bofarull) per formar la Riera del Mas de Sostres. Després de passar entre Vila-seca i la Canonja se li uneix la riera de la Boella i desemboca en el mediterrani al sud de la Universitat Laboral de Tarragona. La riera és seca i només corre l'aigua amb pluja molt forta.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 193. ISBN 8486387655.
# Rincon (Geòrgia)

Rincon és una població dels Estats Units a l'estat de Geòrgia. Segons el cens del 2000 tenia 4.376 habitants.

## Demografia

Segons el cens del 2000, Rincon tenia 4.376 habitants, 1.681 habitatges, i 1.222 famílies. La densitat de població era de 251,8 habitants/km².
Dels 1.681 habitatges en un 39,5% hi vivien nens de menys de 18 anys, en un 52,9% hi vivien parelles casades, en un 15,5% dones solteres, i en un 27,3% no eren unitats familiars. En el 23,4% dels habitatges hi vivien persones soles el 8,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,06.
Per edats la població es repartia de la següent manera: un 29,5% tenia menys de 18 anys, un 9,3% entre 18 i 24, un 32,6% entre 25 i 44, un 19,6% de 45 a 60 i un 9% 65 anys o més.
L'edat mediana era de 31 anys. Per cada 100 dones de 18 o més anys hi havia 87,2 homes.
La renda mediana per habitatge era de 40.903 $ i la renda mediana per família de 46.607 $. Els homes tenien una renda mediana de 42.443 $ mentre que les dones 25.449 $. La renda per capita de la població era de 22.023 $. Entorn del 8% de les famílies i el 9,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rincon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Rincon». American Fact Finder. Oficina del Cens dels Estats Units, 12-01-2010.